Frankonijos imperinė apygarda
Frankonijos imperinė apygarda (vok. Fränkischer Reichskreis) – Šventosios Romos imperijos centre (Frankonijos regione) 1500 m. įkurta imperinė apygarda. Ją sudarė rytinė ankstesniosios Frankonijos hercogijos dalis, dabar grubiai atitinkanti šių dienų Vokietijos Bavarijos žemės Aukštutinės, Vidurinės ir Žemutinės Frankonijos administracines apygardas. Vakarinė (Reino) Frankonija buvo priskirta Aukštutinio Reino imperinei apygardai. Titulą Frankonijos hercogas savu laikė Viurcburgo vyskupai. 1805 m. šį administracinį vienetą Napoleonas panaikino ir prijungė prie Bavarijos karalystės.